《送李才儒》
宋代·李新

未觉乡关岁月深，转山旗影缓愔愔。
远人愿见乔卿服，支邑曾随子贱琴。
摅散幽阴千古恨，发明忠义一生心。
冰清不屈二天庇，雨化宁逢三日霖。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。